
 31.12.2015
 BG
 Официален вестник на Европейския съюз
 L 347/1224
 РЕГЛАМЕНТ ЗА ИЗПЪЛНЕНИЕ (ЕС) 2015/2451 НА КОМИСИЯТА
 от 2 декември 2015 година
 за определяне на технически стандарти за изпълнение по отношение на образците и структурата на оповестяването на специфична информация от страна на надзорните органи в съответствие с Директива 2009/138/ЕО на Европейския парламент и на Съвета
 (текст от значение за ЕИП)
 ЕВРОПЕЙСКАТА КОМИСИЯ,
 като взе предвид Договора за функционирането на Европейския съюз,
 като взе предвид Директива 2009/138/ЕО на Европейския парламент и на Съвета от 25 ноември 2009 г. относно започването и упражняването на застрахователна и презастрахователна дейност (Платежоспособност II) (1), и по-специално член 31, параграф 5, трета алинея от нея,
 като има предвид, че:
 (1)
 За да се постигне еднаква степен на прозрачност и отчетност в дейността на надзорните органи и за да се гарантира, че информацията, оповестявана в съответствие с член 31, параграф 2 от Директива 2009/138/ЕО, е лесно достъпна и съпоставима, е необходимо да се предвидят общи правила по отношение на структурата и формата на оповестяването на тази информация.
 (2)
 За да се осигурят еднакви условия за оповестяването на информацията, която се изисква в член 31, параграф 2, букви в) и г) от Директива 2009/138/ЕО, надзорните органи следва да използват специални образци.
 (3)
 Настоящият регламент е изготвен въз основа на проектите на технически стандарти за изпълнение, представени на Комисията от Европейския орган за застраховане и професионално пенсионно осигуряване.
 (4)
 Той проведе обществени консултации по проектите на техническите стандарти за изпълнение, въз основа на които е изготвен настоящият регламент, анализира потенциалните разходи и ползи и поиска становище от Групата на участниците от сектора на застраховането и презастраховането, създадена с член 37 от Регламент (ЕС) No 1094/2010 на Европейския парламент и на Съвета (2),
 ПРИЕ НАСТОЯЩИЯ РЕГЛАМЕНТ:
 Член 1
 Оповестяване на информация относно законовите, подзаконовите и административните разпоредби и общите указания
 Надзорните органи предоставят информацията, която трябва да бъде оповестена съгласно член 31, параграф 2, буква а) от Директива 2009/138/ЕО, в следните категории:
 a)
 законодателството на Съюза в областта на застраховането, което е пряко приложимо на територията на държавата членка по произход;
 б)
 текстовете на националните законови, подзаконови и административни разпоредби и общите указания от законодателството в областта на застраховането, с които се транспонира или които са основани на законодателството на Съюза, или които по друг начин са приложими в държавата членка по произход.
 Член 2
 Оповестяване на информация за процеса на надзорен преглед
 1. Надзорните органи предоставят информацията, която трябва да бъде оповестена съгласно член 31, параграф 2, буква б) от Директива 2009/138/ЕО, като следват поредността на аспектите, изброени в член 36, параграф 2, букви а) — е) от Директива 2009/138/ЕО.
 2. При оповестяването надзорните органи предоставят общо описание на начина, по който са извършили прегледа и оценката, предвидени в член 36 от Директива 2009/138/ЕО.
 Член 3
 Оповестяване на информация относно агрегираните статистически данни
 При предоставянето на информацията, изисквана в член 31, параграф 2, буква в) от Директива 2009/138/ЕО, член 316 от Делегиран регламент (ЕС) 2015/35 на Комисията (3) и приложение XXI към посочения делегиран регламент, надзорните органи оповестяват